钦定古今图书集成/明伦汇编/氏族典/第399卷 > 《廖用贤尚友录》 > 史立
## 钦定古今图书集成/明伦汇编/氏族典/第399卷 > 《廖用贤尚友录》 > 史立

按《汉书外戚传》：“哀帝时，张由诬告中山冯太后，祝诅
傅太后，使中谒者史立与丞相长史、大鸿胪杂治。立
受太后指，几得封侯。治冯太后女弟习等，死者数十
人。冯太后自杀，立迁中太仆。哀帝崩，大司徒孔光奏
立陷人，入大辟，幸蒙赦令，请免为庶人，徙合浦。”